-----------------------------------------------------------------------
  1. ปัจจัยความเสี่ยง

  -----------------------------------------------------------------------

  1.1 ราคา

  กุ้งจัดเป็นสินค้าทางการเกษตรประเภทหนึ่ง ซึ่งมีทั้งกุ้งเลี้ยงและกุ้งทะเล
  ปริมาณและราคาของกุ้งจึงขึ้นอยู่กับสภาพแวดล้อมทางธรรมชาติและสภาวะเศรษฐกิจทั้งภายในและภายนอกประเทศ
  ราคาขายจะถูกกำหนดโดยราคาตลาด
  เนื่องจากเป็นสินค้าที่มีการแข่งขันสูงราคาจึงเป็นปัจจัยสำคัญในการแข่งขัน
  หากราคาวัตถุดิบสูงขึ้นแต่ราคาขายไม่เป็นไปในทิศทางเดียวกัน ก็อาจจะทำให้บริษัทฯ
  ประสบกับการขาดทุนได้ บริษัทฯ ได้กำหนดกลยุทธ์และวางแผนอย่างใกล้ชิดในการจัดซื้อวัตถุดิบ
  รวมถึงนโยบายการสต็อกสินค้าเพื่อดำเนินการให้สอดคล้องกับแต่ละสถานะการณ์ให้เหมาะสม
  ทำให้ลดความเสี่ยงดังกล่าวได้ และบริษัทฯ มุ่งเน้นการผลิตสินค้าที่เพิ่มมูลค่า (Value Added)
  แต่ให้อัตรากำไรที่สูงขึ้น ซึ่งมีคู่แข่งขันน้อย ทำให้บริษัทฯ สามารถปรับราคาขายสินค้าเพิ่มขึ้น
  ถ้าราคาวัตถุดิบสูงขึ้นอย่างมีนัยสำคัญ จึงไม่ส่งผลกระทบต่อการดำเนินงานของบริษัทฯ

2.  ความเสี่ยงจากอัตราแลกเปลี่ยน

  บริษัทฯ ได้ส่งออกสินค้าจำหน่ายยังต่างประเทศเกือบทั้งหมด โดยใช้เงินสกุลดอลลาร์สหรัฐทั้งหมด
  ในกรณีที่อัตราแลกเปลี่ยนระหว่างสกุลเงินบาท และดอลลาร์สหรัฐมีความผันผวนมาก
  จะทำให้บริษัทฯ
  ไม่สามารถกำหนดต้นทุนสินค้าที่แน่นอนได้และรายได้ขึ้นกับการเปลี่ยนแปลงของอัตราแลกเปลี่ยนด้วย
  หากค่าเงินบาทเทียบกับดอลลาร์แข็งขึ้นมากอาจทำให้บริษัทฯ ต้องประสบกับการขาดทุนได้
  เพื่อให้บริษัทฯ สามารถดำเนินงานภายใต้ความเสี่ยงน้อยที่สุด บริษัทฯ
  ได้พิจารณาทำสัญญาซื้อขายเงินตราต่างประเทศล่วงหน้า (Forward)
  เพื่อป้องกันความเสี่ยงที่เกิดจากอัตราแลกเปลี่ยน

3.  การกีดกันทางการค้าจากประเทศผู้นำเข้า

  เนื่องจากบริษัทฯ ส่งผลิตภัณฑ์กุ้งแช่แข็งออกไปจำหน่ายยังต่างประเทศเกือบทั้งสิ้น
  ดังนั้นการกีดกันทางการค้าจากประเทศผู้นำเข้ารายใหญ่ เช่น การยกเลิกสิทธิพิเศษทางการค้า
  การเพิ่มอัตราภาษีนำเข้า และการกำหนดมาตรฐานผลิตภัณฑ์ที่สูงขึ้น
  มีผลกระทบกับผลการดำเนินงานของบริษัทฯ อย่างไรก็ตามบริษัทฯ
  ได้มีการติดตามข้อมูลทางการค้าของประเทศผู้นำเข้ารายใหญ่อย่างใกล้ชิด
  ศึกษาผลกระทบที่อาจเกิดขึ้นกับบริษัทฯ และใช้นโยบายขายที่ต้องการให้ลูกค้าพอใจสูงสุด
  โดยเน้นในด้านคุณภาพ

  และบริการประทับใจ สินค้าของบริษัทฯ มีมาตรฐานสูง จนได้รับการรับรองคุณภาพ HACCP
  (Hazard Analysis Critical Control Point) ในปี 2540 GMP ในปี 2544
  ซึ่งเป็นระบบประกันคุณภาพอาหาร มีความปลอดภัย มีระบบควบคุมที่ดีและทันสมัย และระบบ ISO
  9001 : 2000 ในปี 2546 นอกจากนี้ บริษัทฯ
  ยังขยายเครือข่ายลูกค้าออกไปหลายประเทศที่มีกำลังซื้อสูงโดยไม่จำเป็นต้องพึ่งพิงตลาดใดตลาดหนึ่งโดยเฉพาะ

4.  การตลาดและการจำหน่าย

  เนื่องจากบริษัทฯ ส่งผลิตภัณฑ์กุ้งแช่แข็งออกจำหน่ายไปยังต่างประเทศเกือบทั้งสิ้น
  ดังนั้นสภาวะเศรษฐกิจของต่างประเทศจึงเป็นปัจจัยสำคัญต่อความต้องการและกำลังซื้อของผู้บริโภค
  อย่างไรก็ตามกุ้งเป็นอาหารที่นิยมบริโภคมาช้านาน
  เนื่องจากเป็นอาหารที่ให้คุณค่าทางโภชนาการสูง และมีรสชาติดี
  ดังนั้นจึงคาดว่ากุ้งยังคงเป็นอาหารที่สำคัญต่อไป แต่อาจมีการชะลอการบริโภคลงบ้าง
  เนื่องจากภาวะเศรษฐกิจ ของประเทศนั้นๆ อย่างไรก็ตามบริษัทฯ ได้คำนึงถึงปัจจัยดังกล่าว
  ดังนั้นบริษัทฯ จึงได้มีการขยายเครือข่ายลูกค้าออกไปในหลายประเทศ ทำให้บริษัทฯ
  ไม่จำเป็นต้องพึ่งพาตลาดใดตลาดหนึ่งโดยเฉพาะ และนอกจากนี้บริษัทฯ
  ยังได้สร้างฐานลูกค้าในประเทศที่มีกำลังซื้อสูง เช่น ประเทศญี่ปุ่น ออสเตรเลีย นิวซีแลนด์
  เกาหลี และอเมริกา มาตั้งแต่เริ่มดำเนินการและรักษาสัมพันธ์ที่ดีกับลูกค้าเดิมให้ยังคงอยู่ตลอดไป
  ทำให้โอกาสที่บริษัทฯ จะถูกคู่แข่งแย่งตลาดไปจึงมีน้อยมาก

5.  ผลิตภัณฑ์

  แม้ว่าบริษัทฯ จะมีผลิตภัณฑ์ที่อาศัยกุ้งเป็นวัตถุดิบเพียงชนิดเดียว แต่บริษัทฯ
  ก็ได้กระจายความเสี่ยงทางด้านผลิตภัณฑ์ลงด้วยการพัฒนาคุณภาพผลิตภัณฑ์ให้ได้ตามความต้องการของลูกค้าตลอดเวลา
  และเพิ่มประเภทผลิตภัณฑ์มากขึ้น ได้แก่ ผลิตภัณฑ์สำเร็จรูปและกึ่งสำเร็จรูป (Value Added
  Product) ซึ่งทำให้บริษัทฯ มีอัตรากำไร (Margin) สูง และเป็นการเพิ่มศักยภาพของบริษัทฯ
  ให้เหนือคู่แข่ง

1.6 วัตถุดิบ

  กุ้งเป็นวัตถุดิบหลักของบริษัท เนื่องจากบริษัทมีผลิตภัณฑ์กุ้งเพียงอย่างเดียว
  หากวัตถุดิบกุ้งขาดแคลนอันเนื่องมาจากโรคกุ้ง ภัยธรรมชาติ หรือ
  เกษตรกรผู้เลี้ยงกุ้งมีจำนวนลดลง ทั้งหลายเหล่านี้ ล้วนส่งผลให้วัตถุดิบกุ้งขาดแคลน
  ซึ่งจะมีผลทำให้การส่งมอบสินค้าล่าช้าจึงทำให้ต้องมีการเก็บสต็อคกุ้งในรูปแบบที่สามารถนำมา
  reprocess ได้ตามคำสั่งซื้อของลูกค้าและสามารถส่งสินค้าให้ลูกค้าได้ทันตามกำหนด